Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: E rendelkezést a köziratokról, a közlevéltárakról és a magánlevéltári anyag védelmérõl szóló 1995. évi LXVI. törvény iktatta az Avtv. szabályai közé, mégpedig azzal az indokkal, hogy „a döntés elõkészítésével kapcsolatos iratoknak
Paragraph Index: 869

1. pontja volt, amely nemcsak a Ttv. és az Avtv. rendelkezéseivel volt ellentétes, hanem a szolgálati titok szabályozására vonatkozó, az Alkotmánybíróság által meghatározott alkotmányos követelményekkel; – az Avtv. 19. § (1)–(2) bekezdésében foglalt elõírások megsértését jelenti a KEHI-jelentés megismerésére vonatkozó kérelem elutasítása azzal az indokkal, hogy a jelentés belsõ használatra készült, valamint döntés-elõkészítéssel összefüggõ adatokat tartalmaz. 2.3 Éppen csak elindult a PSZÁF ellenõrzésérõl készült jelentés nyilvánossága ügyében az adatvédelmi biztosi vizsgálat, amikor 2003 szeptemberében egy állampolgár arról kért állásfoglalást, hogy a KEHI által végzett vizsgálatokról szóló jelentések nyilvánosak-e (989/K/2003). Az adatvédelmi biztos levélben értesítette a KEHI elnökét, hogy vizsgálatát kiterjeszti a Hivatal közérdekû adatkezelésekkel kapcsolatos gyakorlatának egészére, és az Avtv. 26. § (1) bekezdésben foglaltak szerint tájékoztatást kért néhány kérdésrõl. Szerette volna megismerni, hogy – a KEHI illetõleg jogelõdjei éves bontásban hány vizsgálatot tartottak, mely szerveknél, milyen ügyben; – az egyes vizsgálatok nyomán készült KEHI-jelentések közül melyeket minõsítettek titokká, a Ttv., illetõleg a KEHI szolgálati titokkörének mely pontjára tekintettel, milyen minõsítési javaslat alapján és mennyi idõre; – az egyes jelentéseket tárgyalta-e és mikor a kormány.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes